บจ.สภาพคล่องล้นแจกปันผลอื้อซ่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บจ.เงินสะพัดแจกปันผลสูงลิ่ว ซีพี ออลล์หุ้นจิ๋ว L&amp;E ใจป้ำจ่าย 80%
บริษัทจดทะเบียน (บจ.) ทยอยประกาศผลกำไรปี 2552 ดีตามคาดและหลายบริษัทเซอร์ไพรส์เงินปันผล แม้ว่าจะเกิดวิกฤตเศรษฐกิจก็ตาม
บริษัท ซีพี ออลล์ (ร้าน 7Eleven) เปิดกำไรสุทธิพุ่งขึ้น 51% เป็น 4,992 ล้านบาท หรือ 1.11 บาทต่อหุ้น และให้นำกำไรประมาณ 78% มาแจกเงินปันผลในอัตราหุ้นละ 0.80 บาท รวมเป็นเงิน 3,594.51 ล้านบาท
บริษัท แอล.พี.เอ็น.ดีเวลลอปเมนท์ (LPN) มีกำไรสุทธิ 1,358.74 ล้านบาท หรือ 0.93 บาทต่อหุ้นเพิ่มขึ้น 12.7% ซึ่งจะจ่ายเงินปันผลครึ่งปีหลังอีก 0.34 บาท/หุ้น รวม 501.73 ล้านบาท รวมทั้งปีเงินปันผล 0.50 บาท 
สำหรับบริษัท เจริญโภคภัณฑ์อาหาร (CPF) วันที่ 19 ก.พ. นัดประกาศผลงาน บล.ทรีนีตี้ คาด CPF จะจ่ายเงินปันผลครึ่งปีหลังอีก 0.520.55 บาทต่อหุ้น จากระหว่างกาลแจก 0.23 บาท โดยทั้งปีคาดมีกำไรสุทธิ 1.09 หมื่นล้านบาท ส่วนปีนี้น่าจะมีกำไรสุทธิ 10,470 ล้านบาท หรือ 1.49 บาท 
นายปกรณ์ บริมาสพร ประธานกรรมการบริหาร บริษัท ไลท์ติ้ง แอนด์ อีควิปเมนท์ (L&amp;E) กล่าวว่า บริษัทจ่ายเงินปันผล 0.25 บาทคิดเป็น 81% ของกำไรต่อหุ้น 0.31 บาท หรือให้ผลตอบแทน 4.5% 
“บริษัทมีนโยบายจ่ายเงินปันผลไม่ต่ำกว่า 40% แม้ปี 2552 กำไรน้อยมาก แต่ยังจ่ายปันผล 81% เพราะต้องการให้เป็นหุ้นปันผลที่ดี คุ้มค่าการลงทุน ไม่กระทบกับกระแสเงินสด คาดว่าปีนี้ยอดขายโตอย่างต่ำ 20% หรือไม่ต่ำกว่า 1,700 ล้านบาท การปันผลน่าจะเติบโตตาม” นายปกรณ์ กล่าว